Al-Anon

Al-Anon ( eli Al-Anon perheryhmät) on maailmanlaajuinen alkoholistien läheisten yhteisö, jonka Lois W (1951) perusti miehensä Bill W:n (AA:n toinen perustajajäsen) myötävaikutuksella. Suomeen Al-Anon tuli AA-liikkeen mukana. Helsinkiin, Kuopioon ja Nokialle perustettiin jo vuonna 1953 ensimmäiset läheisten ryhmät. Nykyään Al-Anon-ryhmiä on Suomessa noin sadalla paikkakunnalla. Lähes kaikki Al-Anonin toimijat ovat alkoholistien läheisiä, ainoa palkattu henkilö työskentelee Al-Anon toimistossa. Uusia ryhmiä perustetaan tarpeen mukaan. Ryhmien palaverit ovat useimmiten suljettuja, joten niihin voivat osallistua vain alkoholistien läheiset. Avo-palaveriin ovat tervetulleita kaikki asiasta kiinnostuneet. Avopalavereista ilmoitetaan nettisivuilla kunkin ryhmän kohdalla erikseen. ==Vertaistukiryhmiä alkoholistien läheisille== Al-Anon-perheryhmät muodostavat alkoholistien omaisten ja läheisten yhteisön. Sen ainoa tarkoitus on auttaa toipumaan läheisen ihmisen alkoholinkäytön aiheuttamista ongelmista. Al-Anonissa alkoholismia pidetään koko perheen sairautena. Ryhmissä jäsenet jakavat kokemuksensa elämästä alkoholismisairauden vaikutuspiirissä. Al-Anon ei ole sitoutunut mihinkään uskontoon, poliittiseen ryhmittymään, järjestöön tai yhteiskunnalliseen laitokseen. Se ei ota kantaa kiistakysymyksiin. Al-Anon on omavarainen ja toimii jäsentensä vapaaehtoisten avustusten ja Al-Anon- kirjallisuudesta saatujen myyntitulojen turvin. Jäsenmaksuja ei ole, vaan kokouksissa kiertää lipas, jonne jokainen voi halutessaan laittaa itslleen sopivaksi katsomansa summan. Toiminnan periaatteita ovat vapaaehtoisuus, nimettömyys ja luottamuksellisuus. Periaatteet pohjautuvat Al-Anonin ohjelmaan, joka muodostuu kahdestatoista henkilökohtaisen kasvun askeleesta ja kahdestatoista ryhmien toimintaa ohjaavasta perinteestä sekä kahdestatoista palvelukäsitteestä. Al-Anon Keskuspalvelu ry on Suomen Al-Anon-ryhmien rekisteröity yhdistys. Yhdistyksen toimisto sijaitsee Turussa. Suomen Al-Anon julkaisee jäsenlehteä nimeltään Tietoavain, sekä maailmanpalvelukokouksen hyväksymää jäsenten kirjoittamaa ja Suomen Al-Anonin jäsenten kääntämää kirjallisuutta. Al-Anonin ainoa tarkoitus on siis alkoholistien läheisten auttaminen ja perheiden selviytymisen tukeminen. Se tapahtuu vertaistukea antavien Al-Anon-ryhmien ja Al-Anonin kirjallisuuden avulla. Viikoittain kokoontuviin ryhmiin voi tulla ilman ennakko-ilmoittautumista, ilman valmistautumista tai hoitosuunnitelmaa, ilman lähetettä, maksusitoumusta tai rahaa, nimettömänä ja silloin kun haluaa ja niin usein kuin haluaa. Ryhmistä saa parhaiten tietoa Al-Anonin kotisivuilta www.al-anon.fi. Al-Anonilla on myös etäryhmiä https://www.al-anon.fi/nettiryhmat/ ==Alateen== Alkoholiperheiden nuorille, teini-ikäisille alkoholistin läheisille on Alateen-ryhmät. Jokaisessa Alateen-ryhmässä on läsnä kummina Al-Anonin aikuinen jäsen. Alateen ryhmät ovat nyt tauolla, kunnes nettiryhmien turvallisuusohjeet on selvitetty. (tämä tieto lisätty 24.1.2025) Avun tarpeessa olevat teini-ikäiset ovat tervetulleita Al-Anon-ryhmiin. == Katso myös == * AA-liike * AAL * Läheisriippuvuus ==Kirjallisuutta== * * * * * ==Vihkosia== *Alateenissa keskustellaan iskulauseista *Alateenissa keskustellaan tyyneydestä *Alkoholismi, kieltämisen karuselli *Alkoholistien aikuiset lapset toipuvat Al-Anonissa *Alkoholistin äidille ja isälle *Jos rakastat alkoholistia *Juoko vaimosi liikaa *Kummisuhde - mistä siinä on kyse? *Kun läheinen raitistuu - uusi mahdollisuus *Miksi olemme Al-Anonissa nimettömiä? *Opas alkoholistin perheelle *Palvelun käsitteet - Al-Anonin salainen aarre *Tervetuloa Al-Anoniin - tietoa tulokkaalle *Tätä on irrottautuminen Al-Anonissa == Aiheesta muualla == * Al-Anon * Al-Anon- kirjallisuutta * Al-Anon-ryhmät * Kansainväliset Al-Anon-sivut Luokka:Alkoholismi Luokka:Kansainväliset järjestöt Luokka:Kahdentoista askeleen ohjelma